Khaled Hosseini

Khaled Hosseini (dari keeles خالد حسینی [h'ooled hos'eini] (Khāled Ḩoseynī), daripäraselt IPA transkriptsioonis [ˈxɒled hoˈsejni]; sündinud 4. märtsil 1965) on Afganistanis sündinud kirjanik ja arst.

Alates 15. eluaastast elab Hosseini USAs Põhja-Californias. 

Khaled Hosseini on üks maailma loetumaid ja armastatumaid kirjanikke, kelle teoseid "Lohejooksja" ja "Tuhat hiilgavat päikest" on ainuüksi Ameerika Ühendriikides müüdud üle 10 miljoni eksemplari ning enam kui 70 muus riigis üle 38 miljoni eksemplari. Ta on ÜRO pagulaste agentuuri UNHCR-i hea tahte saadik ja Afganistani inimestele humanitaarabi pakkuva mittetulundusorganisatsiooni Khaled Hosseini Fondi asutaja.

Tema 2003. aastal ilmunud esikromaan "Lohejooksja" ("The Kite Runner") sai 12 miljoni eksemplariga rahvusvaheliselt suurima läbimüügiga raamatuks.Academy of Achievement - Khaled Hosseini Tema teine romaan "Tuhat hiilgavat päikest" ("A Thousand Splendid Suns") ilmus 22. mail 2007.Khaled Hosseini: Information and Much More from Answers.com. 21. mail 2013 ilmus kolmas romaan "And The Mountains Echoed" (ilmus eesti keeles juulis 2013 pealkirjaga "Ja mägedelt kajas vastu").

Eesti keeles ilmunud raamatud
 "Lohejooksja". Eesti Ekspressi Kirjastus. 2008.
 "Tuhat hiilgavat päikest". Eesti Ajalehed. 2010.
 "Ja mägedelt kajas vastu". Hea Lugu. 2013.

Viited

 Välislingid 
http://www.khaledhosseinifoundation.org/
Khaled Hosseini ametlik koduleht

Kategooria:Afganistani inimesed
Kategooria:Ameerika Ühendriikide kirjanikud
Kategooria:Sündinud 1965